CriJoArMaEl: d’octubre 2014\nLlengües de carbassó arrebossades\nAvui hem celebrat el sant de l'Arnau i com a aperitiu he fet aquestes llengües de carbassó arrebossades amb farina de galeta i formatge que han agradat molt.\nSón molt fàcils de fer i al coure-les al forn no tenen gens d'oli. Fantàstic com a aperitiu o acompanyament de qualsevol plat.\nLa recepta l'he tret de la pàgina Charhadas.\n1/2 tassa de farina de galeta\n1/2 tassa de formatge parmesà ratllat\nBarrejar la farina de galeta amb el formatge i l'all tallat molt petitó i deixar reposar.\nTallar el carbassó a làmines primes. Jo ho he fet amb una mandolina i així totes tenien el mateix gruix. Si no us voleu complicar tant la vida talleu-lo a rodanxes.\nBatre l'ou amb una mica de sal.\nArrebossar el carbassó, primer amb l'ou i després amb la barreja de farina i formatge.\nCol·locar les llengües en una safata de forn sobre de paper sulfuritzat (el de forn).\nCoure al forn, preescalfat a 220º, durant 15 minuts o fins que quedin daurades.\nPublicat per Cristina a 20:35 4 comentaris:\nTatin de pera i xocolata\nAvui, 20 d'octubre, neix la proposta de la Mercè Del blog al plat. Cada mes ens proposarà un blog i el dia 20 tothom que hi vulgui participar ha de penjar una recepta del blog escollit. Fantàstica iniciativa que ens farà conèixer cada dia 20 un blog diferent.\nPer començar, el blog d'aquest mes és el de la Gemma La cuina de casa, per mi tot un referent. Gràcies a la Gemma vaig començar a innovar en pastisseria i a introduir-me al món dels blogs. He passat del pastís de iogurt que sortia a totes les nostres celebracions a tenir més de 100 receptes de pastissos diferents, moltes d'elles de La cuina de casa. Amb ella he après a fer fàcil allò que sembla difícil!\nLa Gemma també ha estat la persona que m'ha engrescat a participar en tallers de cuina i trobades de blocaires, gràcies a les que he fet bons amics.\nLa recepta que he escollit és aquest "Tatin de peres i xocolata", que ja havia fet un parell de vegades amb gran èxit a casa però no havia posat mai al blog. La combinació de les peres i la xocolata està boníssima i tant triomfa tebi com fred. Està molt bo, està mol bo, està molt bo!!!!!\n150 gr de xocolata de cobertura\n25 gr de mantega\n1 làmina de pasta brisa o de full (jo ho he fet amb brisa)\nPelar i tallar les peres a quarts.\nCol·locar-les a la base d'un motlle ben apretades les unes amb les altres.\nRepartir per sobre les peres la mantega tallada a dauets i el sucre.\nCoure al forn, preescalfat a 190º, durant 20 minuts.\nRetirar del forn i escampar per sobre les peres la xocolata tallada ben petitona.\nCobrir amb la làmina de massa brisa (o de full).\nCoure 20 minuts més al forn.\nDesemmotllar el pastís donant la volta sobre d'una safata.\nServir tebi o fred.\nPublicat per Cristina a 5:08 7 comentaris:\nDes de que el Marcel ha començat arquitectura que els alvocats ens surten per les orelles. Papers, regles, escaires, llapis, ordinador, alvocats..... són els materials necessaris per inicir-se en l'arquitectura.\nDe moment ja tenim entregats dos projectes dedicats als alvocats i la nevera plena, així que una bona opció ha estat fer guacamole.\n1 alvocat madur\nsuc de llimona o de llima\nEn el morter posar l'alvocat pelat.\nAfegir-hi la ceba, el tomàquet i el coriandre tot tallat ben petit.\nPosar una mica de suc de llimona i sal.\nSi us agrada que sigui picant també hi podeu afegir una mica de xile.\nPicar amb la mà de morter fins obtenir la textura desitjada.\nServir acompanyat de "nachos" o torradetes o ...\nPublicat per Cristina a 20:58 3 comentaris:\nPanellets sense ou, llet ni fruits secs\nDissabte passat amb l'Èlia i el Lluís vem fer un taller pràctic de panellets sense llet, ou ni fruits secs per veure si era viable fer-los a l'escola.\nEl resultat fantàstic, fàcils de fer i molt bons, en un moment van desaparèixer.\nAquí teniu els artistes amb les seves safates.\nLa recepta és d'ImmunitasVera, nosaltres en vem fer de xocolata, coco i de sucre de llustre. Amb imaginació se'n poden fer de moltes coses.\nAmb aquesta entrada participo al Memòries d'una cuinera del mes d'Octubre.\n300gr de galetes (sense ou ni llet ni...)\n125 gr de margarina vegetal (deixeu-la fora de la nevera)\nsucre de llustre\nel que vulgueu per decorar\nTriturar les galetes (amb la picadora, dins d'una bossa i amb la mà de morter,..)\nAmb les mans barrejar les galetes i la margarina fins aconseguir una textura fina.\nSepareu la massa en tantes parts com diferents tipus de panellets vulgueu fer (en el nostre cas 3).\nPer fer els panellets amb sucre només cal fer boletes, donar la forma que es vulgui i enfarinar amb el sucre de llustre. Decorar al gust.\nPer fer els panellets de coco, barrejar coco ratllat amb la massa de galeta. Fer boletes i donar la forma que més us agradi, espolvorejar amb coco i decorar al gust.\nPer fer els de xocolata, barrejar una mica de cacau amb la massa de galetes, fer boletes, donar forma i decorar. Si voleu els pode enfarinar amb sucre de llustre o cacau. També ho podeu fer amb galetes de xocolata.\nCol·locar els panellets en una safata i a disfrutar de la festa.\nPublicat per Cristina a 14:52 5 comentaris:\nPasta de full amb xocolata i plàtan\nAvui ha estat un dia especial pels CriJoArMaEl, després de 14 anys de la primera excursió de passos amb l'Arnau avui hi tornem amb l'Èlia. Així que a casa hi tenim un cap de Pioners, un Truk i una Llúdriga disposats a disfrutar de l'Agrupament Escolta Lluïsos de Gràcia.\nCom cada any he portat un postre per compartir amb els pares i mares del CAU.\nAquesta vegada l'he preparat amb l'ajuda de l'Èlia.\n2 làmines de pasta de full (també ho podeu fer amb una si la partiu per la meitat)\nEn una safata de forn, i sobre de paper sulfuritzat, poseu una làmina de pasta de full.\nPunxeu-la amb una forquilla deixant un dit sense punxar per cada lateral.\nUnteu tota la zona punxada amb una bona capa de Nocilla.\nRepartir el plàtan tallat a trossets per sobre de la xocolata.\nCobrir amb la segona làmina de pasta de full i presionar els laterals amb una forquilla per segellar.\nPinteu tota la superfície amb ou batut.\nEspolvoregeu amb sucre.\nCoure al forn, preescalfat a 180º, durant 25 minuts.\nPublicat per Cristina a 19:31 3 comentaris:\nRisotto de sobrassada\nAvui fa 30 anys que ens vam casar, no tenia previst fer cap celebració, ja que al caure en un dia de cada dia tot és més complicat, però a...\nDaus de tonyina marinada\nAhir vam fer un sopar de cosines Capdevila a casa meva, feia temps que no ho feiem i a totes ens feia molta il·lusió. Ens ho vam passar mol...\nCassoleta de poma caramel·litzada i botifarra negra\nDissabte l'Arnau va fer el seu primer concert a Barcelona, a Can Carol . Rodejat de molts amics i acompanyat del Martí i de l'Ike...\nPaté de tomàquets secs i pinyons\nDissabte passat vem celebrar el Nadal, amb uns quants de la feina, a casa de l'Ascen i el Paco. A la tarda la Neus, l'Ascen i ...\nGotet amb crema de formatge tendre amb bastonet de parmesà, llimona i alfàbrega\nAvui, de ben segur que els blogs s'ompliran de gotets amb tota mena de gustos, textures i colors. El protagonista del Blog al plat ...\nMona de brioix "Cristina"\nAquest any les mones les he fet de brioix, amb una massa anomenada Cristina. Segons he llegit aquestes eren les tradicionals i tenien tant...\nPastís de mousse de xocolata blanca\nAhir vaig fer 50 anys, mig segle, i vaig preparar aquesta mousse de xocolata blanca per celebrar-ho a casa en la intimitat, però això no...\nAmb molt de retard penjo aquest fantàstic pastís que va servir per celebrar l'aniversari del Jordi. La vida no em dona per més, entre ...\nPastís de formatge, xocolata blanca, maduixes i gelatina de moscatell\nAvui és l'aniversari d'en Jordi i ho hem celebrat amb un pastís boníssim, per mi un dels millors que he fet. Aquest vespre, per ...\nGaltes de porc amb olla a pressió\nJa portem 5 setmanes confinats i això s'està fent llarg. El dia a dia teletreballant, fent de mare, de mestre, de dona de la neteja,...\nPa i masses (5)\nPrimers plats (153)\nSegons plats (89)\nSopars del divendres (11)\nRelació de receptes per ordre alfabètic\nReceptari per data\nTraductor al castellà, anglès, francès o alemany\nSOPA FREDA DE MELÓ I MAÇANA AMB UN TOC DE LLIMONA I MENTA\nMostatxo Most, una interessant visita al Penedès\nGotets de mousse de formatge amb llimona\nCanelons de borraines i brossat\nCuina Amor i Ciència\nBacallà a la llauna\nBUNDT CAKE DE PLÀTAN I XIPS DE XOCOLATA\nRoba, fil i agulla\nLa cuina de la Marta\nDe gran vull ser com la Martha Stewart\nTARONJA I LLIMONER\nRepápalos (una manera diferent d’acompanyar un gaspatxo)


Mèdol Garnatxa Cabernet - Vi Negre Sense Sulfits - Celler 9+\nHome GAMMA VINS MÈDOL Mèdol Garnatxa Cabernet – Vi Negre Sense Sulfits\nENGLISH: PRESS HERE ESPAÑOL: PULSE AQUÍ\nEl Mèdol Garnatxa Cabernet és un vi negre sense sulfits de vinyes conreades en agricultura ecològica situades a la Nou de Gaià. Pertany al municipi del Tarragonès i es troba a uns 4 km en línia recta al mar Mediterrani. La brisa marina, anomenada Marinada, que als mesos d’estiu comença a bufar al voltant de les deu del matí, ens protegeix d’excessos de calor que permeten una magnífica i constant maduració del raïm, evitant les sobre-maduracions dels raïms conreats en climes més interiors. Els sòls són generalment franc-arenosos de baixa fertilitat.\nUna vegada collit el raïm es derrapa i es guarda en tancs d’acer inoxidable per començar la maceració. La durada és de 10 dies a una temperatura d’entre 20 i 22 ºC. Acabada la maceració, el raïm es premsa, separant el vi de les baixes pressions del d’altes pressions anomenat “vi de premsa”. Aquest vi obtingut a baixes pressions es destina per fer el vi Mèdol.\nLa proporció de varietats dins el cupatge és un 60% Garnatxa Negra, un 35% Cabernet Sauvignon i un 5% de Cartoixà. El Cartoixà és una varietat blanca que l’afegim al cupatge per afavorir el processos de co-pigmentació, ens milloren l’estabilitat del color. Cal comentar que en cap moment hem afegit ni clarificants, ni estabilitzants, ni sulfurós o succedanis. És un vi que no conté cap mena de conservant, un vi exempt de sulfits afegits, sols raïm, més natural impossible!\nColor vermell intens i amb bona capa. El vi generalment té notes reductives -el factor reductiu és el que ens protegeix els vins joves de l’oxidació-. Al nas trobem notes de fruites vermelles i negres (cireres, móres, nabius…). Destaca la seva intensitat. En boca és fresc, voluminós, molt rodó, suau i té greix. Aconsellem la decantació de l’ampolla per afavorir l’obertura del vi. Sense sulfits afegits o restes de sucres fa que sigui un vi molt adequat per a persones sensibles al sulfurós. També pot ser adequat a persones sensibles al consum de begudes alcohòliques. Temperatura de consum aconsellada 12-14 ºC.\nMoisès Virgili Rovira – La Nou de Gaià 629451700 – 977655940 – www.9mes.cat\n-- Mèdol Garnatxa Cabernet - Vi Negre Sense Sulfits en PDF --


Fa uns dies vam veure que una newsletter és només un instrument dins una estratègia d'email màrqueting. Una cosa semblant passa amb el màrqueting de continguts perquè podem considerar-lo com una forma d'enfocar el contingut de la nostra newsletter. Però anem a pams i el primer és entendre clarament què és el content màrqueting.\nUna definició de màrqueting de continguts és crear contingut que la nostra audiència consideri interessant perquè ens identifiqui com un recurs de valor. L'objectiu no és promocionar l'empresa o els seus productes directament, si no posicionar-se com a expert en un tema concret. Es tracta de transmetre els nostres valors, la nostra marca i no tant les novetats que treiem al mercat.\nAleshores, es pot fer content màrqueting per correu electrònic? Per descomptat, les dues estratègies combinen bé tot i que, òbviament, no són les úniques vies. El contingut pot tenir diferents formats com poden ser posts en el bloc corporatiu, actualitzacions socials, guies, vídeos, fotos ... i també newsletters. Però l'email màrqueting pot tenir diverses finalitats..\nDos exemples per veure-ho més clar: quan una immobiliària fa un tuit amb un enllaç al programa de la festa del barri on està l'agència o envia un correu electrònic als seus clients sobre com poden preparar la seva terrassa per a un festa familiar, està fent màrqueting de continguts. En canvi, no ho serà si un centre escolar es comunica amb els pares dels alumnes per avisar-los de les notes dels seus fills o si publica un post amb els pròxims esdeveniments que organitzi. El canal és el mateix però l'objectiu és diferent i, per tant, també ho és el tipus de contingut que s'envia.\nA l'hora de definir una estratègia d'email màrqueting i una de content màrqueting, hi ha punts similars:\nObjectius: dins de l'email màrqueting tenen cabuda els continguts promocionals orientats a la venda però no en el content màrqueting. Però quan es tracta de captar nous clients, ambdues opcions treballen bé juntes.\nDestinataris: tant l'una com l'altra són estratègies que tenen cura de la seva audiència. En el cas de correu electrònic perquè pot segmentar molt bé qui adreçar el correu; en el màrqueting de continguts perquè es publiquen només aquells que interessen a un determinat perfil objectiu..\nCalendari: Saber quan publicar què és tan bàsic en el content com en l'email màrqueting perquè permet saber quines accions s'estan duent a terme en cada departament.\nFinalment, els resultats que podem esperar del màrqueting de continguts són molt diferents respecte al correu electrònic, bàsicament per una qüestió temporal: en general, el màrqueting de continguts no té la mateixa caducitat que podria tenir una newsletter orientada a la compra. En aquest cas, marcar l'urgència des del mateix assumpte pot ajudar-nos. No funciona igual el màrqueting de continguts perquè no passa res si llegeix el nostre missatge uns dies després que ho haguem enviat.\nAixí, les estadístiques de l'email màrqueting es basen en campanyes: ràtio d'obertures, de clics i de vendes, sent aquest últim la dada que realment importa. En canvi, en mesurar un enviament informatiu enfocat a màrqueting de continguts, igual que en fer una infografia del nostre sector, l'acció no necessàriament té un impacte directe en les nostres vendes d'aquest dia perquè, recordem, no estem enviant contingut comercial. Sí que ho tindrà a llarg termini ja que els subscriptors ens valoraran positivament en futures decisions de compra.\nLa combinació de tots dos enfocaments del contingut, un més promocional que l'altre, és el que ens ajudarà a complir amb els objectius: primer captar la seva atenció amb el màrqueting de continguts i després assegurar-nos la conversió amb l'email màrqueting.


GRAU-GARRIGA: entre la brossa i el record | Eudald Camps\nGRAU-GARRIGA: entre la brossa i el record\ntags: Didier Anzieu, Donald Kuspit, Galeria Canals, Grau-Garriga, Jean Lurçat, Sant Cugat del Vallès, Tapís\nEl Museu d’Història de la Ciutat acull una impressionant mostra de tapissos i cartrons de Josep Grau-Garriga que, gràcies a la col·laboració de la Galeria Canals de Sant Cugat del Vallès, permet retre homenatge al mestre recentment desaparegut.\nAmb l’arribada de la fotografia, primer, i després amb la irrupció del cinema i, sobretot, del vídeo i de la resta de procediments de reproducció i enregistrament digitals —radicalment democràtics gràcies a la tecnologia «low cost»—, la pintura va haver de renunciar al seu caràcter purament visible per refugiar-se —per tal de sobreviure— en el seu ser específicament tàctil, en la seva realitat material. No és tractava tant de deixar de «representar» com de vindicar elements massa sovint obviats com ara la «plasticitat». El preclar Mark Rothko ho explicava en els seus manuscrits: «La plasticitat [en pintura] s’aconsegueix mitjançant una sensació de moviment, tant cap a l’interior de la tela com fora a l’espai anterior a la superfície del quadre. En realitat, l’artista convida l’espectador a fer un viatge dins l’àmbit de la tela: aquest ha de moure’s amb les formes de l’artista, cap a dins i cap a fora, per sota i per sobre, en diagonal i en horitzontal. […] Aquest viatge constitueix l’esquelet, el marc de la idea; ha de ser, per ell mateix, suficientment interessant, sòlid i estimulant». O, dit d’una altra manera: la plàstica és la manera «natural» que té la pintura de transcendir-se.\nPer això no ha d’estranyar-nos que crítics com Donald Kuspit —per citar un autor que va aixecar una notable polseguera amb el seu The Rebirth of Painting in the Late Twentieth Century (2000)— contraposessin a la «inflació fotogràfica» d’avui el valor tàctil de la pintura: «La pintura ha privilegiat el tacte com a vehicle d’autèntica comunicació entre la ment, els sentiments i les idees. I del tàctil al simbòlic o, per exemple, a l’eròtic com a expressió d’allò simbòlic, només hi ha un pas», certificava Kuspit; una plasticitat que ens retorna, de manera anàloga, al caràcter netament epidèrmic de la pintura, a allò que el psicoanalista francès Didier Anzieu ha anomenat el seu jo-pell: una forma d’identitat individuada —i pre-teòrica— que s’instal·la en l’espai cutani entès com a frontera relacional sotmesa a tot tipus de tensions dialèctiques, tant amb l’exterior com amb l’interior. El mite d’Apol·lo i Màrsies —ens recorda el mateix Anzieu— resulta paradigmàtic a l’hora d’il·lustrar aquest concepte: després de derrotar-lo en un concurs musical impossible, Apol·lo va treure la pell al sàtir i va penjar-la de la branca d’un arbre. Amb aquest gest, segons Anzieu, el que fa el Déu és privar al derrotat de tota forma d’identitat en la mesura que li extirpa, literalment, el seu Jo-pell. Amb tot, i malgrat la mort de Màrsies, la seva pell segueix essent una font de riquesa i abundància fins al punt que d’ella neix el riu que porta el mateix nom. Altres casos de profanació de la superfície cutània en la nostra tradició —és important que la pell de Màrsies resti íntegra, separada del cos però no perforada— són els de San Sebastià i de Jesucrist: en aquest cas la pell, malgrat perdre la seva funció de contenidor de fluids vitals, no se separa del cos habilitant, d’aquesta manera, la possibilitat de la reencarnació. Màrsies no pot reviure ja que la seva pell no li pertany; Jesucrist si (i aprofitem el benentès per parlar del natzarè, ja que ens trobem en plena Setmana Santa).\nPell, identitat, plasticitat o dialèctica material, per tant, entesos com a sinònims de pintura que troben una insòlita possibilitat d’expressar-se en el tapís contemporani per raons més aviat obvies però que podem desglossar: gràcies a les aportacions d’artistes tapissers com Jean Lurçat —explica el crític i filòsof Arnau Puig al magnífic text que prologa el catàleg dedicat a la memòria de Grau-Garriga—, «es va anar més enllà, no només reduint la coloració dels tapissos a la dels colors essencials de les fibres emprades sinó, a més, posant de manifest la qualitat matèrica d’aquestes fibres i fent-les treballar no només en el simple pla bidimensional de l’entramat sinó dotant-les de dimensions volumètriques reals, substituint així l’impacte òptic de la tapisseria clàssica per una tangibilitat tàctil que feia apreciar les qualitats dels suports». El tapís, en aquest sentit, es convertia en una pintura maximitzada que, gràcies al seu caràcter teatral, escenificava a la perfecció els moviments reclamats per Rothko —«cap a dins i cap a fora, per sota i per sobre, en diagonal i en horitzontal»— i, al mateix temps, es permetia el luxe d’incorporar elements reals atrapant-los en la seva tela d’aranya, convertint-los en crisàlide i, donat el cas, expulsant-los cap a l’exterior un cop digerits i transmutats en brossa pel record.\nAtesos aquests plantejaments, Josep Grau-Garriga —nascut a Sant Cugat del Vallès el 1929 i mort el passat 29 d’agost— se’ns apareix com un dels artistes catalans més singulars de la segona meitat del segle XX gràcies, en gran mesura, al la seva pintura tèxtil —com Miró, no feia tapissos sinó que pintava amb fils— i a la seva insòlita sensibilitat plàstica. L’exposició que actualment acull el Museu d’Història de Girona ens apropa a un artista capaç de sintetitzar en la superfície del quadre-tapís un allau d’informació visual que prové d’un món de formes exquisides però també d’elements insospitadament prosaics. Aquesta és, justament, la dimensió ètica de la seva proposta: com en la millor tradició povera, es restitueix la dignitat a allò mínim o insignificant en la mesura que és la matèria primera de la que nosaltres mateixos estem fets. Tot, absolutament tot, forma part d’una mateixa pell que pateix en la seva superfície unes agressions del temps que conservarà, per a la memòria, en forma de cicatriu; Grau-Garriga, en darrera instància, com un artista que va aconseguir entreteixir l’objecte i el subjecte, l’anècdota i la transcendència, la pintura i la seva negació en forma de ferida oberta, el volum i el silenci d’un espai convertit en matriu receptiva, en escenari on l’artista i l’espectador poden portar a terme el seu interminable flirteig osmòtic.\n← L’artista, l’apuntador, el públic i el teatre\nNARCÍS CODERCH: el gran iconoclasta →


territoris.cat 09:37 10/07/20\nL'afectació perjudica dues vies i un jaciment arqueològic\ndenúncia tall Garrigues camí històric\nEl Centre Excursionista les Borges-Garrigues, la Societat de Caçadors de les Borges Blanques i l’Ateneu Popular Garriguenc han presentat aquesta setmana una denúncia a l’empresa ECOMIQUELÓ-GAP per haver tallat dos camins d’ús públic fent ús d’una tanca metàl·lica, ja que tots els camins públics gaudeixen de la condició d’inalienables, inembargables i imprescriptibles.\nAquest tall té lloc al Pla del Sord, a dos camins situat en els termes municipal de l’Albi iles Borges Blanques\nLa primera via afectada pel és un camí històric, amb caràcter de carrerada, camí ral i camí carreter, dit “camí vell de Lleida” que duia de Lleida a Tarragona. Es tracta d'un camí que segueix l’antiga via romana i per això en època recent va ser descobert un mil·liari romà, a escassos metres del camí. Va en sentit nord-oest/sud-est, venint de les Borges Blanques en direcció a l’Albi.\nAquest s’ha tallat un tram d’uns 775 metres de llargada.\nPel que fa a la segona via afectada, es tracta d'un camí adjacent i secundari en sentit nord/sud que intersecciona amb el camí citat anteriorment per la monumental i popular alzina del Sord. Aquest és un arbre molt conegut per la gent de la rodalia.\nAl nord el camí està tallat al terme de les Borges Blanques, i al sud ho està al terme de l’Albi. Aquest camí està tallat també per tanca metàl·lica i el tram afectat té uns 675 metres de llargada.\nAixí mateix s’ha obert un camí nou que afecta el jaciment arqueològic que figura a la carta arqueològica de les Borges Blanques. Es tracta d'una possible vila romana amb estructures conservades.


Nº 61 FEBRER 2022 - ONCE Noticias de Catalunya\nNº 61 FEBRER 2022\nL'ONCE celebra el Dia Mundial del Braille amb una mostra i una visita a l'impremta dels punts màgics\n‘Des de l’ONCE Catalunya volem conscienciar sobre la importància del braille com a sistema de lecto escriptura per a la plena realització dels drets humans per a les persones cegues i amb deficiència visual’, apunta Enric Botí, delegat territorial de l’ONCE Catalunya.\nContinuar llegint L'ONCE celebra el Dia Mundial del Braille amb una mostra i una visita a l'impremta dels punts màgics\nEl Grup Social ONCE i la Unió pel Mediterrani fan de BCN la capital de la Discapacitat i Inclusió Social\nLa conferència, realitzada a Barcelona els passats 26 i 27 de gener es va centar en l'anàlisi i el debat sobre tres temes clau: ocupació; la perspectiva de gènere i el turisme accessible.\nContinuar llegint El Grup Social ONCE i la Unió pel Mediterrani fan de BCN la capital de la Discapacitat i Inclusió Social\n‘Ben jugat’ per ser una part de l'ONCE\n‘Ben jugat' és la frase amb què l'ONCE agraeix a les persones que de forma solidària adquireixen les seves loteries responsables amb què basa la tasca social que desenvolupa gràcies a elles des de fa més de 83 anys.\nContinuar llegint ‘Ben jugat’ per ser una part de l'ONCE\nDolors García (INSERTA): "Cada vegada més es valora el talent de les persones amb discapacitat"\nENTREVISTA/ Dolors García, nova Directora Regional d’Inserta Catalunya i Balears.\nContinuar llegint Dolors García (INSERTA): "Cada vegada més es valora el talent de les persones amb discapacitat"\nEl XXIV Roc Boronat, en marxa\n31/01/2022 Esports, Cultura i Oci\nCompta amb la segona participació més alta de la història dels guardons amb la presentació de 84 títols. A la categoria de narrativa, oberta a tothom, s’han presentat 80 obres i a la categoria de prosa, per a persones cegues o amb discapacitat visual greu, s’han presentat quatre.\nContinuar llegint El XXIV Roc Boronat, en marxa\nÚltims dies per participar al Concurs Escolar ONCE\n31/01/2022 Grup Social ONCE\nSota el lema "El camí que ens fa iguals" es va iniciar el passat 13 de setembre de 2021 la 38 edició de el Concurs Escolar del Grup Social ONCE, un històric programa de sensibilització educativa amb una proposta pedagògicament actual i atractiva per impulsar el treball en els valors d'inclusió i igualtat des de l'etapa educativa.\nContinuar llegint Últims dies per participar al Concurs Escolar ONCE\nBons resultats dels esportistes cecs als Campionats d’Espanya de natació de joves promeses\nEls esportistes de la Federació Catalana d’Esports per a Cecs (FCECS) van obtenir els següents resultats: Alex Villarejo, 2n classificat de la general; Pere Ribes, 4t classificat; Mamadou Dembeleh, 6è classificat i Xavier Carregal, 12è classificat.\nContinuar llegint Bons resultats dels esportistes cecs als Campionats d’Espanya de natació de joves promeses\n‘Mar, petita immensitat’, un diàleg entre els artistes Víctor Meliveo i Aida Fortuny, al Tiflològic\nVíctor Meliveo i Aida Fortuny dialoguen entre si fent servir diverses tècniques artístiques, que van des del dibuix mural, a la fotografia digital i el videoart. El canvi de formats, l'espacialitat i una intenció purament immersiva, creen a l'espectador una recepció i una manera de mirar condicionada a una poètica mixta i diferent, on aquests dos artistes 'mediterranis' (ell va néixer a Màlaga i ella a Barcelona), apropen allò emocional i gairebé màgic del mar com a figura principal, que aglutina el tot, o el no-res, potser, una “petita immensitat”.\nContinuar llegint ‘Mar, petita immensitat’, un diàleg entre els artistes Víctor Meliveo i Aida Fortuny, al Tiflològic\nCurs de Guies d'Esquí Alpí per a persones cegues i deficients visuals a l'estació de La Molina\nLa Federació Catalana d'Esports per a Cecs i Deficients Visuals (FCECS) va organitzar, el cap de setmana del 14 al 16 de gener, un curs de guies d'Esquí Alpí per a persones cegues i deficients visuals. En aquesta edició es van inscriure 14 persones que de forma voluntària es van formar per ser els ulls, a la neu, dels afiliats de l’ONCE que practiquen aquest esport.\nContinuar llegint Curs de Guies d'Esquí Alpí per a persones cegues i deficients visuals a l'estació de La Molina\nClaudia Ernica i Oriol Pascual, del CRE ONCE Barcelona, premis del Màster Oficial Universitari\nTots dos guardonats han rebut un diploma acreditatiu d’aquesta distinció. Les ajudes es concedeixen als millors expedients acadèmics obtinguts a la finalització de l’etapa corresponent.\nContinuar llegint Claudia Ernica i Oriol Pascual, del CRE ONCE Barcelona, premis del Màster Oficial Universitari


Avís Legal | cat\nCONDICIONS GENERALS D’ÚS DEL LLOC WEB DE CORPORALGNOSIS SL\nCÓRPORAL BARCELONA (d’ara endavant CÓRPORAL) amb domicili a Sant Elies 29, baixos, amb CIF B65282162 representada per Luis Sancho amb NIF 351.03.300 X posa a disposició al seu lloc web corporal.center determinats continguts de caràcter informatiu sobre les seves activitats.\nLes condicions generals considerades regeixen únicament i exclusivament l’ús del lloc web de CÓRPORAL per part dels USUARIS que hi accedeixin. Les condicions generals en qüestió se li exposen a l’usuari al lloc web corporal.center a totes i cadascuna de les pàgines i cada vegeda que l’usuari introdueix les seves dades en els formularis existents, perquè les llegeixi, les imprimeixi, les arxivi i les accapti a través d’internet, no podent l’usuari introduir les seves dades sense que s’hagi fet aquesta acceptació.\nCÓRPORAL BARCELONA S.L. està inscrita al Registre Mercantil de Barcelona, 31 de maig de 2010, tom 41837, foli 205, full B 398858, inscripció 2.\nL’accés al lloc web de CÓRPORAL implica sense reserves l’acceptació de les condicions generals d’ús esmentadesque l’usuari afirma compendre en la seva totalitat. L’usuari es compromet a no utilitzar el lloc web i els serveis que s’hi ofereixen per la realització d’activitats contràries a la llei i a respectar en tot moment les condicions generals esmentades.\n1.1. La utilització del lloc web de CÓRPORAL no comporta l’obligatorietat d’inscripció de l’usuari, llevat que l’usuari vulgui utilitzar la base de dades dels articles existents a corporal.center on caldrà que es registri omplint un formulari bàsic, aquesta suscripció es regirà per les condicions generals específiques. Les condicions d’accés i ús d’aquest lloc web es regeixen estrictament per la legalitat vigent i pel principi de bona fe comprometent-se, l’usuari, a realitzar un bon ús de la web. Queden prohibits tots els actes que vulnerin la legalitat, drets o interessos de tercers : dret a la intimitat, protecció de dades, propietat intel•lectual, etc.\nExpressament, CÓRPORAL prohibeix els següents :\n1.1.1.- Realitzar accions que poden produir al lloc web o a través d’ell, per qualsevol mitjà, qualsevol tipus de dany als sistemes de CÓRPORAL o a tercers.\n1.1.2.- Realitzar sense la deguda autorització qualsevol tipus de publicitat o informació comercial directament o de forma encoberta, l’enviament de correus massius (“spaming”) o enviament de grans missatges amb la finalitat de blocar servidors de la xarxa (“mail bombing”).\n1.2.- CÓRPORAL podrà interrompre en qualsevol moment l’accés al seu lloc web si detecta un ús contrari a la legalitat, la bona fe o a aquestes condicions generals –veure clàusula quinta.\nSEGONA. CONTINGUTS. Els continguts incorporats a aquest lloc web han estat elaborats i inclosos per :\n2.1.- CÓRPORAL utilitzant fonts internes i externes de manera que CÓRPORAL únicament es fa responsable pels continguts elaborats de manera interna.\n2.2.- CÓRPORAL es reserva el dret a modificar en qualsevol moment els continguts existents en el seu lloc web.\nTERCERA. DRETS D’AUTOR I MARCA.\nCÓRPORAL informa que el lloc web corporal.center, els continguts propis, la programació i el disseny del lloc web, es troba plenament protegit pels drets d’autor, quedant expressament prohibida tota reproducció, comunicació, distribució i transformació dels referits elements protegits llevat consentiment exprés de CÓRPORAL.\nCÓRPORAL utilitza fonts externes per l’elaboració dels seus continguts en determinades ocasions i també estableix links o hiperenllaços a articles o informacions de tercers citant sempre la font. El titular legítim dels drets d’autor d’aquestes informacions incloses podrà sol•licitar en qualsevol moment l’eliminació d’aquestes referències.\nLes esmentades condicions generals es regeixen per la legislació espanyola. Els Jutjats de Barcelonasón competents per resoldre tota controvèrsia o conflicte que es derivi d’aquestes condicions generals, renunciant expressament l’usuari a qualsevol altre fur que pogués correspondre-li.\nEn el cas que qualsevol clàusula d’aquest document sigui declarada nul•la, les clàusules restants continuaran vigents i s’interpretaran tenint en compte la voluntat de les parts i la finalitat mateixa d’aquestes condicions. CÓRPORAL podrà no exercitar algun dels drets i facultats conferits en aquest document, fet que no implicarà en cap cas la seva renúncia llevat el reconeixement exprés per part de CÓRPORAL.


Blog | Ràdio Igualada - Part 823\nL’Estival de Jazz arriba aquest cap de setmana al seu punt final\nL’edició del disc de Santi de la Rubia en el marc de la “La Carta Blanca a…”, que es farà demà divendres, al Teatre de l’Aurora, i el picnic jazz, que se celebrarà dissabte, el parc del Puigcornet, són dues de les propostes més destacades de l’Estival de Jazz d’enguany.\nAquest divendres jornada de portes obertes a la mesquita d’Igualada\nL’Associació Cultural Alfarabi d’Igualada ha convocat per aquest divendres 30 de juny una jornada de portes obertes a la mesquita del carrer Marlet 12 d’Igualada.\nL’igualadí Bernat Jaume torna a les pistes d’esquaix per la porta gran\nEl jugador igualadí d’esquaix Bernat Jaume ha sortit de lesió que el va apartar tres mesos de les pistes. Bernat Jaume ha començat a competir i ho ha fet per la porta gran en quedar campió d’Espanya per equips amb el Club Tennis Sabadell.\nL’atleta del CAI Hèctor Ramos, medalla de bronze al Campionat d’Espanya Juvenil\nEl saltador del Club Atlètic Igualada Hèctor Ramos es va penjar la medalla de bronze al Campionat d’Espanya Juvenil. Ramos va acabar tercer en la prova del salt d’altura amb un millor intent d’1 metre i 91 centímetres.\nEls Moixiganguers volen dur la tripleta de vuit a Sant Cugat\nEls morats encaren el final del primer tram de la temporada castellera, abans de la pausa d’estiu, i prepara la propera actuació d’aquest diumenge a la Festa Major de Sant Cugat del Vallès. La cita és històrica ja que els Moixiganguers no hi han actuat mai per la festa major i a més ho fan acompanyats de dues colles que estan en ple estat de forma: els amfitrions, els Castellers de Sant Cugat i els Castellers de Sants; amb l’al·licient d’actuar davant de la bonica estampa del monestir benedictí de Sant Cugat.\nActualitzen el llenguatge dels senyals d’estacionament\nL’Ajuntament d’Igualada ha iniciat aquest mes de juliol la modificació de la retolació dels més de 250 senyals que, arreu del municipi, indiquen les places d’estacionament d’ús exclusiu per persones amb mobilitat reduïda que disposin de la targeta acreditativa corresponent.\nCanal Taronja estrena el programa “La motxilla taronja” per fer turisme per l’Anoia\nIgualada acollirà el proper Congrés Català de Sinologia\nEl mes de juny del 2018 es celebrarà, a la capital de l’Anoia, el XVII Congrés Català de Sinologia i patologia mamària. El congrés, que el Consorci Sanitari de l’Anoia (CSA), té com a objectiu mantenir, millorar i actualitzar els coneixements d’aquesta disciplina. Les jornades inclou també un curs intensiu i la Reunió anual d’Infermeria en Patologia Mamària.\nEl cost del camp de gespa del Parc Central enfronta Socialistes d’Igualada i el govern\nEl grup municipal dels socialistes ha fet públic un comunicat on expressa els seus dubtes sobre la idoneïtat del camp de gespa que s’ha plantat a l’Avinguda de Catalunya. A les portes d’un dels estius més càlids dels darrers anys, la formació considera inadequada l’aposta del govern de plantar tants metres quadrats de gespa. En aquest sentit, el grup socialista demana al govern de CiU què expliqui com mantindrà aquest camp de gespa i quin cost tindrà.\nEl Porto de Ton Baliu assoleix el triplet amb la consecució de la Copa de Portugal\nEl Porto de Ton Baliu es va proclamar campió de la Copa de Portugal en derrotar l’Sporting de Tomar a la final per 5 a 1.\nPàgines 823 de 1.387« Primera«...102030...819820821822823824825826827828...840850860...»Ultima »


Notícies - Mossos i Policies Locals reforçaran els controls perquè es compleixin les mesures a la restauració\nUn Mosso informant de les mesures als clients d'un bar / Foto: ACN\nel 25/nov/20 Acn Societat PDF\nMossos d'Esquadra i Policies Locals faran dispositius especials de patrullatge i control perquè es compleixin les mesures anticovid, especialment en l'àmbit de la restauració. També hi ha controls dels ajuntaments i de la Direcció General de Comerç. El Procicat ha aprovat aquest dimecres l'actualització del pla sectorial de restauració, adaptant-lo a les mesures previstes en el pla de desescalada. S'ha informat a tots els ajuntaments perquè també facin aquesta tasca de fiscalització.\nEl pla recull ara les noves condicions, com ara un màxim de quatre persones per taula (excepte les persones d'una única bombolla), que hi ha d'haver un metre de distància entre persones i dos metres entre comensals de taules diferents.\nLes taules de menys d'un metre quadrat, per tant, no estaran permeses per a quatre persones no convivents. A més, el consum sempre s'ha de realitzar a la taula, no a la barra ni dret. Les terrasses han de tenir dos costats lliures sense tancament, especialment si hi ha un sostre. Si no, es consideraran espais interiors i s'aplicarà el límit d'aforament del 30% en el tram 1. En aquests espais cal mantenir una bona ventilació.


Ajuts als estudiants de la UIB - Arxiu - Parlam de... - Actualitat - Universitat de les Illes Balears\nSeccions: Ajuts als estudiants de la UIB\nAjuts als estudiants de la UIB\nAviat farà un any que la UIB va promoure una iniciativa solidària per atendre les necessitats dels alumnes que, per causes sobrevingudes, es troben en dificultats econòmiques per començar o continuar estudis oficials. El Vicerectorat de Campus, Cooperació i Universitat Saludable va crear un fons que s’ha de finançar amb donacions en forma d’una aportació mensual de 2, 5 o 10 euros de PAS i PDI, entre d’altres possibles donants... Tot això, en coordinació amb l’Associació Universitat Solidària Illes Balears. En parlam amb el vicerector Antoni Aguiló…\n1. Fa un any de la primera passa que va fer la UIB per crear un fons social per ajudar els alumnes amb necessitats econòmiques sobrevingudes. Un bon moment per fer balanç, no ho trobau?\nAquestes ajudes s’orienten als estudiants de la UIB que es troben en una situació de dificultat econòmica sobrevinguda per una desestructuració econòmica, social o familiar de l’entorn que els suposa un impediment per continuar la formació acadèmica oficial.\nÉs un bon moment per fer balanç per dos motius: el primer, perquè gairebé fa quasi un any d’aquesta iniciativa, i d’una altra banda, perquè hem fet dues comissions i hem donat els ajuts.\nEstam molt contents, perquè gràcies a l’ajuda que hem donat, un grup d’estudiants podran continuar els estudis, cosa que suposa una nova oportunitat per a ells, que pateixen una situació personal i familiar molt complicada.\n2. Quantes peticions heu rebut de llavors ençà?\nUn total de 13 peticions. S’ha de tenir en compte que, en funció de les aportacions econòmiques disponibles al fons d’ajuda econòmica i social per a l’alumnat de la UIB, es podran concedir en major o menor mesura els ajuts demanats pels alumnes.\n3. Quines solen ser, de moment, les causes que fan que un estudiant demani un ajut? I, d’altra banda, quin tipus d’ajut necessiten aquests alumnes?\nNormalment vénen de situacions familiars complexes, amb dificultats econòmiques greus per poder assumir les despeses derivades de continuar o iniciar estudis oficials a la UIB. Sobretot ens trobam amb casos en què els pares estan a l’atur i al nucli familiar hi conviuen diversos germans en edat escolar. També tenim alumnes que han viscut situacions de maltractament per violència de gènere, i situacions complexes d’alumnes que començaren els estudis amb beques i ajuts, i avui es troben amb necessitats econòmiques per poder acabar els estudis.\nLa majoria sobretot necessiten ajuda per poder fer front al pagament de les matrícules. En molts de casos no poden optar a demanar beca del Ministeri perquè repeteixen assignatures…, atès que l’inici de la desestructuració econòmica, social o familiar de l’entorn de l’alumne es va donar el curs passat, i això va fer que davallàs el seu rendiment acadèmic, fet mol comprensible si ens posam en la seva pell…. Es tracta de tenir empatia i tractar de posar-nos en el lloc de l’altre… Les situacions d’esforç familiar i l’esperit de continuar avançant han de tenir el suport de la UIB i de la societat en general.\n4. La convocatòria és permanent. Això vol dir que sempre està oberta, no és així? Com ho ha de fer una persona que estigui interessada a fer una donació?\nEfectivament, sempre està oberta, perquè qualsevol persona es pot trobar en una situació de necessitat al llarg del curs.\nLes persones de la UIB interessades a participar-hi poden entrar a UIBdigital, a la pestanya de Gestions i serveis, a Sol·licituds disponibles, i emplenar una sol·licitud.\nHi ha l’opció de fer una aportació periòdica, que és una aportació mensual que es fa fins que la persona decideix donar-se de baixa, de 2, 5 o 10 euros.\nTambé es pot fer una aportació puntual, que és un descompte automàtic a la nòmina ordinària, i que pot ser de 50, 100, 150 i 200 euros.\nSi alguna persona vol fer aportacions puntuals superiors a 200 euros, les ha de fer mitjançant ingrés o transferència.\nD’altra banda, estudiam la possibilitat que el pròxim curs qualsevol alumne pugui fer una aportació única de 5 o 10 euros en el moment de formalitzar la matrícula.\n5. En paral·lel al que es planteja des del Rectorat, va néixer l’Associació Universitat Solidària Illes Balears, que també planteja l’ajut a necessitats dels estudiants… Conviuen bé ambdues iniciatives?\nConviuven de forma realment complementària i millor que bé. De fet, la presidenta de l’Associació és membre de la comissió, i estam en contacte permanent per si es produeix algun cas urgent.\n6. Ara ve Nadal. Teniu un espai aquí per animar la gent perquè ajudi…\nEls ajuts es poden donar a partir dels fons de què disposam. Des de la comissió podem assegurar a la comunitat universitària, PAS, PDI i alumnat, que les sol·licituds que tenim són per a casos extrems, de causes sobrevingudes. Hem pogut donar entre un 40 i un 50 per cent de la quantitat sol·licitada als 13 alumnes que ho necessitaven. La veritat és que 2, 5 o 10 euros al mes poden solucionar de forma real els problemes greus que es presenten... Amb un petit esforç entre tots, podrem donar continuïtat a aquest projecte, que aspira a ser de tothom.\nData de publicació: 26/11/2014


EL BARCELONISME DESPEDEIX AL MÉS GRAN, GRÀCIES XAVI! - Èxit21\nEn la història daurada més recent del club barcelonista, hi ha un altre nom que serà recordat per l’eternitat i que, igual que en el seu dia es van acomiadar de can Barça altres il·lustres amb ADN Barça com Guardiola, Víctor Valdés i Carles Puyol, ara li ha tocat a Xavi Hernández provar sort en altres lligues.\nTots coincidim en què per molts ha estat i serà per molt de temps una llegenda viva de l’equip blaugrana, que a les seves 17 temporades en la plantilla, s’ha emportat tots els títols aconseguits i per aconseguir, i amb un últim triplet històric.\nTot un exemple a seguir per moltes joves promeses de La Masia. I el comiat amb la seva afició, no és només un simple homenatge, és tot un reconeixement a la seva carrera esportiva, així com personal, al club que el va veure néixer esportivament.\nAls seus 34 anys, el propi Xavi és conscient que ja ho ha guanyat tot, tant en el seu Barça com en la selecció espanyola, per el que ara és moment de viure noves experiències, que li serveixin per formar-se i torni convertit en un futur pròxim entrenador de la entitat catalana.\nÉs evident que, tant la resta dels equips que formen part del campionat nacional, com el barcelonisme, acomiadem al més gran. Tan sols ens queda per dir gràcies Xavi! I et donem les gràcies simplement per ser com ets. Ja no només per ser tot un mite com a futbolista, tot un referent per a les pròximes generacions, sinó també perquè com a persona et mereixes tot un monument.\nTot sembla indicar que serà Iniesta la persona, que juntament amb Messi, continuï amb el lideratge que Xavi ha deixat orfe a l’equip.\nEls xeics dels “petrodòlars” de Qatar ja podran presumir d’haver-se emportat a tot un símbol del nostre futbol actual, un dels jugadors que fa escola allà per on passa.\nPerquè a Xavi Hernández, tan sols ens queda per dir-li que molta sort i que estem segurs que allà on jugui seguirà triomfant. Perquè només els escollits tenen aquella estrella que no s’apaga mai, i ja ho saps, les portes de can Barça les tindràs sempre obertes.\n← ARRIBEN NOUS CANVIS AL REAL MADRID\nAQUESTA ÉS LA CRÒNICA D’UN BARÇA QUE FA HISTÒRIA →


Neix una eina per denunciar, de forma anònima, conductes contràries a l’ètica de l’Ajuntament | Canal Terrassa\nNeix una eina per denunciar, de forma anònima, conductes contràries a l’ètica de l’Ajuntament\nQuico SimóData: 02/11/20\nAl juny del 2019 va entrar en vigor el Codi Ètic i de Conducta de l’Ajuntament de Terrassa, que recull els valors i principis que ha de tenir tota actuació municipal. Aquest codi ètic és aplicable a tots els càrrecs electes, personal eventual i els directius de les àrees de govern i de les societats municipals.\nUn any i mig després el mateix Ajuntament posa a disposició de la ciutadania la Bústia Ètica, fruit d’un acord de ple de tots els grups municipals. Serveix per comunicar conductes que consideri contràries als principis ètics de l’administració, com casos de corrupció, tràfic d’influències, conflictes d’interessos, manca de confidencialitat o tracte discriminatori. S’hi accedeix a traves del web bustiaetica.terrassa.cat. L’eina, en funcionament des d’aquest dilluns, és totalment confidencial i anònima de manera ni tan sols la Sindicatura Municipal de Greuges, òrgan gestor encarregat de la Bústia, podrà conèixer la identitat del denunciant.\nLes queixes i denúncies que no estiguin relacionades directament amb la possible manca d’ètica d’alguna actuació de càrrecs electes i directius de l’Ajuntament no es podran tramitar a través d’aquesta eina sinó com fins ara, a la Sindicatura de Greuges.\nLa Bústia Ètica arriba a Terrassa gràcies a un conveni del consistori amb l’Ajuntament de Barcelona, el primer de Catalunya en posar-ne una en marxa, i la plataforma ciutadana XNet.\nTags: bústia Èticabutlleticodi ètictransparència\nEl Terrassa FC femení cau injustament al camp de l’Osca (3-2)\nUn grup de menors agredeix una desena d’adolescents als barris del nord de la ciutat


L'ona de calor comença demà dijous\nSerà demà dijous quan comencen a superar -se els umbrals que ens farà parlar d'ona de calor.\ndimecres, 11 d’agost 2021 - 07:55h\nPerquè puguem parlar d'una ona de calor han de complir-se certs factors: que les temperatures queden per damunt dels valors normals per l'època almenys al 10% d'observatoris d'una zona i durant un període de més de tres dies.\nFins ara aquest estiu hem tingut dies de molta calor provocats per l'entrada de vents de ponent, però la seua durada no ha anat més enllà de les 48 hores.\nEn esta ocasió sembla que va de bo. Hui farà més calor que ahir, però els termòmetres encara marcaran valors ajustats a l'estiu. Serà demà dijous quan comencen a superar -se els umbral que ens farà parlar d'ona de calor.\nEl sol està de nou filtrat des de primera hora per la calitja, i esta vesprada no descarte que en punts de l'interior puga arribar a regitrar-se algun plugim dèbil. Les temperatures s'enfilaran entre els 35 i els 39 graus en punts de l'interior, sobretot del centre i del sud de la Comunitat.\nUna ullada al mapa d'avisos d'Aemet per demà dijous ens deixa les coses ben clares. La ona de calor afectarà la major part de la Península (inclós el centre i l'interior de la Comunitat Valenciana on les temperatures s'enfilaran per damunt dels 35 graus i apropant-se als 39)\nLa massa d'aire càlida continuarà acompanyada de pols en suspensió que deixarà l'ambient tèrbol i calitjós. A la costa l'efecte termo suavitzador de la mar aconseguirà que les màximes no passen dels 31-34 graus.\nDijous només serà el primer dia d'avís meteorològic, i tot indica que l'ona de calor, la calor extrema, ens acompanyarà almenys fins dimarts de la pròxima setmana que seria quan les temperatures a poc a poc començaran a baixar.\n"La calor anirà a més amb el pas dels dies" "Núvols i plugims dèbils a la costa per a començar la setmana"


Contra Balzac (Jordi Llovet)\nFlaubert ha tingut molt pocs detractors (un d’ells és Vladimir Nabokov), però Balzac, per contra, n’ha tingut una colla. Si li haguessin preguntat a Flaubert si llegia a gust l’obra de Balzac, hauria dit que la coneixia molt bé, però afegint-hi “Quin gran home hauria sigut Balzac si hagués sabut escriure”, com està escrit. També hi ha gent a Catalunya -perquè no vivim ni aspirem a un país de partit únic i d’una sola creença en totes les coses-, que opinen que Joan Sales hauria sigut un gran novel·lista si hagués dominat una mica més la sintaxi i el ritme de la frase: són opinions.\nTornem a Balzac, que ha sigut un dels escriptors del XIX francès amb qui més gent s’ha ficat. Sainte-Beuve, un dels crítics més grans de la França del mateix segle, va escriure: “Balzac acabarà de la mateixa manera que va començar, amb un centenar de volums que ningú no llegirà”. (Va equivocar-se, evidentment). Com que Balzac no s’amaga mai en la seva immensa obra -a diferència de Flaubert, que s’hi amaga del tot-, Sainte-Beuve encara va escriure: “En aquesta gran Comèdia de la vida humana que pretén representar-nos, Balzac no s’adona que ell mateix hi juga un dels rols més grotescos”. Taine, que era un historiador de la literatura no menys competent, va dir: “Balzac és com el museu Dupuytren [un gran cirurgià de l’època] en gran format. És un Molière convertit en metge. És un Saint-Simon transformat en poble. Fa lletja la lletjor”. (Potser també s’equivocava). Witold Gombrowicz, ja a mitjans del segle XX, encara va tenir menys pèls a la llengua: “Detesto Balzac. L’obra i l’home. Té tot el que no m’agrada, el que no vull, el que no puc suportar... Un savi, però quin pallús! Un artista, però el de més mal gust en la més insípida de les èpoques. Golafre, jugador de borsa, Don Joan, seductor empalagós. Home eminent, però d’una vulgaritat de petitburgès, d’una insolència de parvenu ”. (Era la seva opinió).\nJa poden dir el que vulguin. El cas és que, si un vol tenir una idea clara del que va passar, arreu arreu, a la França de la primera meitat del segle XIX, no trobarà millor document històric i social que l’enorme Comèdia humana de Balzac (aconsellem la nova traducció publicada per Hermida Editores). Igualment, qui vulgui ennovar-se dels avatars, en tots els sentits, de la vida catalana al segle XX, ho haurà de fer en la prosa desmanyotada de Josep Pla. I qui vulgui llegir una bona novel·la sobre la Guerra Civil Espanyola i Catalunya, la trobarà a Incerta glòria, de Joan Sales, encara que l’estil hi sigui maldestre.\nCoses de la literatura: de vegades una obra no és perfecta des del punt de vista estètic, però pot ser una font de coneixement inestimable per les informacions que conté.


Africans ballant amb un taüt, el final dels memes que s'ha posat de moda a Tik Tok i a Twitter\nAfricans ballant amb un taüt, el final dels memes que s'ha posat de moda en Tik Tok i Twitter\nImatge d'un funeral a Ghana\nEs tracta d'un ritual molt de moda a Ghana, en la qual es contracta a professionals per a 'ballar' el taüt\nActualitzada 04/04/2020 a les 21:19\nSegurament ja hagin vist més d'un meme que acaba amb uns africans ballant amb un taüt sobre les seves espatlles, al ritme d'una cançó que sona per damunt.\nÉs un dels recursos humorístics més utilitzats en xarxes socials com Tik Tok o Twitter i aquests vídeos curts tenen sempre el mateix guió. Primer imatges d'alguna imprudència, accident, acció perillosa o declaració incendiària. Aquí comença a sonar el principi de la cançó Astronomia, de Vicetone & Tony Igy.\nI a continuació, coincidint amb el zenit de la cançó, les imatges d'uns homes amb vestit ballant amb un taüt, amb la música, donant a entendre un final tràgic per al succeït en la primera part del vídeo.\nLa majoria d'aquestes imatges d'africans ballant corresponen a funerals de Ghana, un país on els actes del sepeli poden durar fins a sis dies i on són tot un esdeveniment social.\nLes famílies de Ghana arriben a endeutar-se perquè els seus difunts tinguin un enterrament pompós, ple de balls i menjar i on són responsables de la manutenció i allotjament dels familiars del mort.\nEntre els serveis fúnebres que es contracten estan els d'aquests ballarins de taüts, que duen a terme diverses coreografies amb la caixa damunt i que ara estan sent utilitzades per als memes.\nComenta el contingut : Africans ballant amb un taüt, el final dels memes que s'ha posat de moda a Tik Tok i a Twitter


Palamós referma el seu compromís en la lluita unitària en contra de les agressions sexistes\nBaix Empordà - 11/07/2018 - 17:24\nEl ple de l'Ajuntament de Palamós va votar ahir, i per unanimitat, una moció que expressa aquest criteri reforçant de forma prioritària el treball al municipi de prevenció vers les agressions i discriminacions sexistes\nImagen 1 de 1 - Ple municipal\nEl ple de l'Ajuntament de Palamós d'ahir dimarts, 10 de juliol, va aprovar per unanimitat de totes les forces polítiques representades al consistori una moció de rebuig a qualsevol agressió sexual i les discriminacions sexistes.\nAquest document referma Palamós i Sant Joan com a municipi compromès en la lluita unitària en contra de les agressions i discriminacions sexistes, així com en tot tipus de violència sexual.\nAixí mateix destaca la necessitat de reforçar de forma prioritària el treball de prevenció vers les agressions i discriminacions sexistes que s'està duent a terme tant a la taula de salut jove, en l'àmbit de polítiques de joventut, com en altres espais de coordinació de l'àmbit educatiu. La moció aprovada posa de relleu la importància de destinar recursos per a fer possibles campanyes d'informació, atenció, sensibilització i suport a les víctimes.\nPer a fer-ho possible també s'inclou establir un espai de treball conjunt, institucions, àmbit social i educatiu, per tal coordinar accions tant de prevenció com d'actuació vers les agressions, fent partícip el món associatiu local en les campanyes de prevenció i sensibilització.\nAmb aquesta moció Palamós segueix aportant el seu compromís en la lluita unitària en contra de les agressions sexistes com la que una menor d'edat va denunciar haver patit a Palamós la nit de la revetlla de Sant Joan en un carrer de la zona de l'Eixample, en relació a la qual van ser detinguts dos joves, també menors d'edat. El jutge va determinar l'ingrés en un centre de menors del presumpte autor material, mentre el seu company va quedar en llibertat i sota la tutela dels seus pares.\nDurant la passada Festa Major l'Ajuntament de Palamós ha dut a terme diverses accions de prevenció de les agressions sexistes, destacant la ubicació d'un Punt Lila d'informació i prevenció a la zona de Barraques. Enguany també s'ha incorporat a tots els suports anunciadors de la festa el lema "No és no".


15 2021 abril - 00: 33\nLa badia de Palma de Mallorca va acollir, el passat cap de setmana, la Copa d'Espanya de Fórmula Kite i la Cutty Sark FKSS 2021. Amb vent entre els 8 i els 15 nusos, els esportistes de Dénia van mostrar el seu gran potencial.\nD'una banda, Kiko Peiró i Sebastián Ducos, de l'RCN Dénia, van aconseguir la 4a i 5a plaça respectivament, en la 1º prova de la Cutty Sark FKSS 2021. En la classificació general de la Copa d'Espanya, Kiko Peiró va aconseguir una magnífica 3ª posició demostrant la seva excel·lent progressió després dels entrenaments d'aquest hivern. Els dos esportistes estan molt orgullosos dels resultats obtinguts en aquesta regata.\nEls esportistes, Kiko i Sebastián\nD'altra banda, els tres esportistes de el Club Esportiu Marina el Portet de Dénia van despuntar també en la segona prova de l'circuit la Cutty Sark disputat a Palamós. El millor espanyol classificat va ser el valencià Àlex Climent que va acabar en la setena plaça de la general. En fèmines Gisela Pulido va aconseguir un segon lloc i en la categoria Grand Màster, Riu Gerónimo Lages va aconseguir també la plata.\nDesprés que dissabte no es poguessin donar sortides per les males condicions climàtiques, diumenge la badia de Palamós va permetre fer nou mànigues.\nEsportistes de l'Club Marina El Portet de Kite Surf\nDesprés de les dues primeres proves de Mallorca i Palamós, la classificació general de l'circuit Cutty Sark FKSS 2021 l'està liderant el rus Denis Taradin amb el polonès Jakub Jurkowski, segon i Àlex Climent, tercer. En fèmines, el circuit l'encapçala la polonesa Júlia Damasiewicz per davant de Gisela Pulido i la russa Sofia Kotliar.\nCliment, el dues vegades campió de el circuit de la Cutty Sark FKSS, va finalitzar setè després d'un parell de problemes en les regata, però espera poder recuperar posicions en les properes regates. El valencià ha explicat que: "segona mànega el vent va pujar molt i no podia aguantar l'estel de 19, de manera que m'anava volant, a la tercera vaig tenir problemes amb el kite ia partir de la quarta vaig haver d'agafar l'estel de 15 a comptes de la de 11, ja que la llanxa de rescat va enganxar i va trencar les brides del meu 11. Anava bastant fort i de vegades perdia el rumb ".\nPer la seva banda, Gisela Pulido s'ha mostrat satisfeta perquè "he anat de menys a més i al final he acabat segona empatada amb la tercera. Em treu l'espina clavada que em va quedar la setmana passada a Mallorca on després que em desqualificaran quedés en la quarta posició final. Ara a descansar i en unes setmanes a València i Castelló ".\nI és que el circuit es reprendrà el proper 8 de maig a València on els esportistes tornaran a volar sobre el mar.


La policia investiga la violació d'una dona a qui també li haurien incendiat la casa\nEls investigadors sospiten que l'autor dels fets, que ha aconseguit escapar-se, hauria entrat a robar a ca seva\nANNA SCHNABEL Palma 17/10/2017 16:40\nLa policia judicial del Cos Nacional de Policia investiga una agressió sexual a una dona, el presumpte violador de la qual també hauria incendiat ca seva abans de fugir. Els fets, que han tingut lloc aquest dimarts dematí al carrer Capità Vila de Palma, han provocat danys a la víctima i als seus moixos, que també han hagut de ser rescatats. La dona ha estat traslladada a l'hospital de Son Espases, on ha quedat sota la supervisió dels metges, amb pronòstic reservat.\nEls investigadors analitzen a hores d'ara qui és l'autor de l'agressió, que hauria aconseguit escapar-se de l'escenari del crim. Segons han confirmat fonts policials, l'home hauria iniciat el foc a partir de tres focus diferents dins el mateix habitatge.\nLa Policia Nacional, amb la col·laboració de la Policia Local, ha desplegat els seus efectius després de rebre una trucada de l'112. La víctima hauria aconseguit escapar-se de les flames. També hi han hagut d'intervenir els Bombers de Palma per apagar el foc. Les flames haurien provocat greus danys a l'edifici.\nDe moment, es desconeix si l'agressor mantenia algun tipus de relació amb la víctima. La policia treballa amb la hipòtesi que l'home podria haver entrat a ca seva per robar-hi i hauria acabat perpetrant l'atac i l'intent d'incendi.\nEl Govern de les Illes Balears ha condemnat els fets tan aviat com ha transcendit la notícia.\n— Govern Illes Balears (@goib) 17 d’octubre de 2017\nPresó provisional i sense fiança per al violador de Pere Garau


Límit de 30km/h en vies urbanes d'un carril per sentit i de 20km/h en vies de plataforma única de calçada i vorera - Ajuntament de Santa Eulàlia de Ronçana\nPortada > Actualitat > Notícies > Límit de 30km/h en vies urbanes d'un carril per sentit i de 20km/h en vies de plataforma única de calçada i vorera\nLímit de 30km/h en vies urbanes d'un carril per sentit i de 20km/h en vies de plataforma única de calçada i vorera\nA Santa Eulàlia només es mantindrà el límit de 50km/h a la Carretera de Barcelona i a la de Terrassa a Mataró\nEl Reial Decret 970/2020, de 10 de novembre, modifica el Reglament General de Circulació i el Reglament General de Vehicles en matèria de mesures urbanes de trànsit a tot l'estat espanyol. Aquest nou Reglament de Circulació estableix, a partir de l'11 de maig de 2021, el límit de velocitat a 30km/h en vies urbanes d'un únic carril per sentit de circulació, a 20km/h en vies que disposin de plataforma única de calçada i vorera i a 50km/h en vies de dos carrils o més per sentit de circulació.\nPer tant, exceptuant els trams de travessia, queden afectats tots els carrers de Santa Eulàlia de Ronçana, on es limitarà la velocitat a 20 o 30km/h segons les característiques de la via. Només es mantindrà el límit a 50km/h a la Carretera de Barcelona (BV-1435, la que creua el poble) i la Carretera de Terrassa a Mataró (C-1415b, la que va de Caldes de Montbui a Lliçà d'Amunt). A més, està prohibit circular per aquestes vies, així com per vies interurbanes i autopistes i autovies que transcorren dins de poblat, amb vehicles de mobilitat personal com són els patinets elèctrics.\nEn les properes setmanes es començarà a instal·lar la nova senyalització a tot el municipi per adaptar-la a la normativa. El principal objectiu d'aquesta modificació és reduir la sinistralitat en vies urbanes per tal que la circulació de vehicles i vianants s'adeqüi als nous models de ciutat i de municipi, més verd, sostenible i amable per a les persones. D'aquesta manera, es pretén millorar la convivència entre vehicles i vianants, posant especial atenció a les persones amb mobilitat reduïda, transport públic, bicicletes i vehicles de mobilitat personal.


Tornen els detectius a domicili! El segon títol de la col·lecció arriba carregat de nous enigmes i misteris fascinants.\nFes-te detectiu amb aquest llibre-joc interactiu ple de sorpreses i demostra el teu enginy per desxifrar un total de 13 casos. Comença la teva investigació doblegant les pàgines del llibre per observar amb deteniment l’interior i l’exterior dels diferents escenaris del crim, minuciosament il·lustrats. Llegeix amb atenció els relats de víctimes, testimonis i sospitosos, segueix totes les pistes i posa a prova la teva capacitat de deducció per trobar el culpable de cada cas. T’esperen hores i hores de diversió!\nAquest és el segon volum d’una fantàstica i exitosa col·lecció que pretén fomentar el gust per la lectura, el raonament lògic i la capacitat d’observació de nens i nenes.\nJa coneixes el primer volum? No et perdis Enigmes. Detectius a domicili 1 !\nAquest llibre presenta a les il·lustracions un atractiu afegit, ja que destaquen per la seva diversitat d'estils. I això és perquè han estat creades per diferents il·lustradors de reconegut prestigi: Muzo, Guillaume Dumont, Guillaume Decaux, Pronto, Manu Boisteau, Frédéric Rébéna, Nicolas Hubesch, Martin Berthommier, Jean-Marc Mathis, François Olislaeger, Marc Lizano, Jean-Christophe Raufflet, Jean-Louis Marco.\nAutor\t Paul Martin i diversos il·lustradors\nFecha de publicación\t juny de 2021


Onada de fred Catalunya: temperatures molt baixes i neu tota la setmana\nEl 2021 comença amb gelades intenses a la Península i les Canàries, temperatures molt baixes –de 5 a 10 graus menys del normal-, pluges que s’estendran de sud a nord i nevades generalitzades\n04 de de gener del 2021. 17:26\nEl fred intens, gairebé polar, seguirà instal·lat a Espanya durant la primera setmana completa del 2021, que comença amb gelades intenses, temperatures molt baixes –de 5 a 10 graus menys del normal– pluges que s’estendran de sud a nord i nevades generalitzades a partir de dijous.\nEl motiu d’aquest fred polar obeeix, segons l’Aemet, a una borrasca situada a Itàlia que, unida a un anticicló instal·lat a prop de les Illes Britàniques, generen «un passadís» que afavoreix l’arribada d’una massa d’aire fred a través del continent Europeu i dona lloc a altres borrasques atlàntiques entre la Península i les Canàries.\nLa coincidència entre les diferents masses d’aire (gèlida i seca una, amb l’altra humida i càlida) provocarà precipitacions abundants amb nevades significatives a la Península. Hi ha probabilitats significatives que les precipitacions puguin ser intenses en zones del sud d’Andalusia i oest de les Canàries. Segons ha explicat Rubén del Campo, portaveu de l’Agència Estatal de Meteorologia (Aemet), l’ambient molt fred «de ple hivern» continuarà sent la nota predominant al llarg d’aquesta setmana tant de dia com de nit, amb gelades generalitzades a tota la Península i a l’illa de Mallorca i temperatures diürnes que amb prou feines superaran els 5 graus a l’interior i meitat nord.\nLa nit més freda de l’hivern\nA Catalunya s’ha patit la nit més freda d’aquest hivern, amb temperatures mínimes de fins a -11,8ºC a la localitat de Das (Girona), o -10ºC a El Pont de Suert (Lleida), mentre que en la cimeres més altes del Pirineu s’ha baixat de -20ºC. Aquest dilluns al matí estava activat l’avís taronja per baixes temperatures, de fins a -10 graus a la Vall d’Aran, mentre a la resta de la comunitat l’alerta és groga per fred d’entre -8 i -4 graus a Barcelona i el Pirineu, on hi ha a més risc d’allaus per sobre dels 2.000 metres.\nLes temperatures continuaran sent extremadament baixes en els tres pròxims dies i Protecció Civil de la Generalitat ha activat el Pla Procicat per l’onada de fred per la forta baixada de les temperatures a les cotes altes del Pirineu i el pre-Pirineu durant els tres pròxims dies. A més, a les comarques de l’interior de Catalunya i del prelitoral central també es podrà arribar a temperatures extremadament baixes durant la nit i fins a mig matí.\nNevarà en cotes baixes, a partir de 300 o 500 metres, en aquesta zona, però tendirà a remetre a partir de dimecres. També podria ploure feblement en punts del nord de la Península i de la meitat sud, amb nevades a partir de 500 a 700 metres, així com alguns xàfecs dispersos als litorals català, valencià i a les Balears, que seran més probables dimarts.\nDimecres, dia de Reis, s’acostarà una borrasca atlàntica pel sud-oest peninsular que portarà gelades de matinada i mínimes que baixaran d’1 a 3 graus més, a més de xàfecs intensos a les Canàries que s’aniran estenent de sud a nord de la Península des de l’Estret, on plourà amb força i fins i tot hi podria haver tempestes.\nDijous, és probable que nevi a Madrid i a Castella-la Manxa, sud d’Aragó, interior de Múrcia i del País Valencià i en zones de muntanya de l’est d’Andalusia, sense descartar zones de l’Altiplà i punts de la vall de l’Ebre.\nContinuarà gelant al nord i centre peninsular i les temperatures mínimes pujaran fins a 6 graus a l’interior i les màximes baixaran de 4 a 5 graus.\nNeu a Madrid dijous\nSegons l’Aemet, hi ha entre un 80 i un 90% de probabilitat que nevi a Madrid el dijous 7 a partir de mig matí o del migdia i el 50% de possibilitat que caiguin més de 10 litres per metre quadrat, que podria acumular fins a 10 centímetres de neu en parcs i jardins, probabilitat que es mantindrà divendres 8, tot i que amb una mica menys d’intensitat.\nPel que fa a les previsions per al pròxim divendres i el cap de setmana, hi ha possibilitat de pluja intensa en el terç sud i nevades a la franja central i meitat nord, però tampoc es descarten precipitacions al centre i sud-est amb neu en aquestes zones a cotes molt baixes i gelades intenses a la meitat nord, on baixaran les mínimes.\nDissabte podrien continuar les pluges i nevades, tot i que encara està per confirmar, i a partir de diumenge la tendència és de temps més estable amb cel poc ennuvolat, vents fluixos i gelades importants a bona part de la Península.


Pepe Pla – Regidor d’Educació, Joventut i Esports\nDes de la regidoria de Joventut de l’Ajuntament d’Ontinyent estem immersos en l’elaboració del Pla de Joventut 2015/2019. Aquest pla es presenta com una iniciativa orientada a donar resposta a les inquietuds dels joves ontinyentins des de l’administració local.\nA tal efecte, encetem aquest projecte perquè comptem amb una persona contractada amb el Pla d’Ocupació Jove, pla llençat per l’Ajuntament d’Ontinyent amb la idea de pal·liar la greu situació envers l’ocupació que estant passant els joves hui en dia. Mitjançant aquest, estan treballant 20 joves en diferents departaments municipals, duent a terme projectes innovadors i de serveis a la comunitat: disseny de la pàgina web municipal, elaboració d’un pla de sanejament, redacció d’un pla turístic, redacció d’un pla d’igualtat, recolzament a projectes socials de la comunitat, etc. I com no, redacció d’un Pla de Joventut. Tot un repte!\nEntenem que fer polítiques de joventut no sols és allò referit a l’oci i el temps lliure, que també significa donar-los als joves espais on desenvolupar tota la seua creativitat, espais per a poder emancipar-se, espais de formació, oportunitats de treball, afavorir situacions d’aprenentatge i eines per a associar-se segons els seus interessos i aficions.\nPer a començar a dur a terme aquest Pla, cal detectar quines són les debilitats i fortaleses que presenta la ciutat d’Ontinyent en quant a les polítiques de joventut que s’han dut fins ara, per tal de dissenyar el que volem per al futur. I per això volem saber l’opinió de tothom respecte a temes com l’educació, l’ocupació, l’habitatge, la cultura i l’oci, la salut, els esports i l’associacionisme. Necessitem la col·laboració i participació dels joves i també dels agents socials que poden donar suport a eixes polítiques de joventut que volem portar al nostre municipi. A tal efecte hem plantejat dos línies de participació:\nUna enquesta online, adreçada a tothom que vulga donar la seua opinió.\nUna fitxa de participació, adreçada a entitats, centres educatius, associacions, grups de joves, etc. que vulguen participar en un grup de treball multidisciplinar per a realitzar el Pla de Joventut d’Ontinyent\nARA ÉS EL MOMENT! PARTICIPA!\nOntinyent, 11 de febrer de 2015


Presentació institucional | Mas Carandell\nEls processos de transició entre la formació acadèmica i el treball, entre la inactivitat i l'accés a una primera feina, entre la desocupació i l'ocupació, entre la promoció o la reorientació professionals, són moments decisius per a les persones. I en aquest context s'emmarca la necessitat de reforçar la formació i dinamitzar l'ocupació com a estratègies que superar els reptes dels canvis socials i de la intermediació entre l'oferta i la demanda. Més enllà de facilitar la integració sociolaboral i ser una eina útil contra l'exclusió, la formació és fonamental al llarg de la vida per promoure el desenvolupament col·lectiu, en la mesura que el valor afegit que aporta a les persones es tradueix en millores i progrés per a l'economia del territori.\nD'aquest plantejament neix el compromís de l'Ajuntament de Reus de treballar en l'àmbit de les polítiques actives d'ocupació al servei de la ciutadania i de les empreses locals. Una tasca que es du a terme des de Mas Carandell, un ens municipal que des de l'experiència de més de 20 anys de trajectòria ofereix una àmplia oferta de recursos per qualificar professionalment les persones i respondre a les necessitats i perfils requerits per les organitzacions.\nAny rere any, Mas Carandell planifica un ampli catàleg de cursos i serveis flexibles i adaptats a les exigències actuals en termes de diversitat i per a la igualtat, en el marc de la societat del coneixement, en estreta col·laboració i amb el consens d'altres administracions i agents socials, i de manera coordinada també amb l'oferta educativa territorial i el sector empresarial local.\nDes d'aquest web, us convidem a consultar tot aquest ventall de recursos que posem a la vostra disposició.\nRegidor de Promoció Econòmica i Ocupació de l'Ajuntament de Reus\nPresident de l'IMFE Mas Carandell i vicepresident de la Fundació Mas Carandell


Els Pujol atribueixen la fortuna d'Andorra a la devaluació de la pesseta - El triangle\nDiuen tenir prou amb un "rudimentari càlcul" per tombar la sospita de cobrament de comissions\n“Un rudimentari càlcul” que consideri “dues devaluacions de la pesseta” i “la rendibilitat dels diners” (dipòsitats en dòlars) durant diversos exercicis. Això és el que els advocats dels Pujol diuen necessitar per fer esvair-se la sospita dels investigadors sobre la fortuna andorrana, segons la qual la dinerada es va multiplicar perquè no procedia de cap deixa de Florenci Pujol, pare de Jordi Pujol, sinó del cobrament de comissions il·legals a canvi d’adjudicacions públiques.\nLa defensa dels Pujol, segons el contingut d’un escrit que revela El Español, discrepa de la procedència irregular dels diners amagats al Principat, regularitzats el 2014 per diversos membres de la família. L’expresident Pujol no va regularitzar cap quantitat i, de fet, ha sostingut que mai ha disposat de diners a l’estranger. La investigació, però, ha destapat un manuscrit firmat per ell i lliurat a la Banca Reig (actual Andbank) el 2001, on indica que els diners en un compte d’aquesta entitat són seus i no el seu primogènit, a nom del qual consten.\nEls Pujol Ferrusola intenten que José de la Mata, l’instructor del sumari sobre el fill primogènit del clan a l’Audiència Nacional, no assumeixi també la investigació sobre els diners d’Andorra. Jordi Pujol i Marta Ferrusola tornen als jutjats, aquest cop a Madrid, el 10 de febrer, per declarar a l’Audiència Nacional. L’endemà ho farà Jordi Pujol jr.\nPrevLa Policia creu que el primer ministre letó fou untat a canvi de suport al ‘procés’


Pagaments a BBVA Net cash | BBVA\nSi ets autònom, ja pots afegir els teus altres bancs a l'app de BBVA.\nControla el dia a dia dels teus negocis, còmodament i des del mòbil.\nBBVA Agregador d'empreses\nTots els bancs de la teva empresa en un mateix lloc amb el servei d'agregació.\nComptes per a autònoms i empreses\nNou banc, zero comissions en serveis habituals. Siguis autònom, pime, o empresa, estrenar banc té molts avantatges.\nSense comissions els 12 primers mesos per a les noves altes d'autònoms o empreses amb facturació superior a 5 milions d'euros.\nPagaments a la banca en línia empreses\nA Pagaments podràs fer de manera senzilla i intuïtiva des de les operacions més habituals com\ntransferències, fins a altres més complexes com el pagament per confirmació de pagaments.\nConeix l'àmplia oferta de serveis de pagament de la banca en línia empreses\nLes transferències de sempre, ara molt més simples i des d'una única pantalla: gestiona i executa els teus pagaments en euros o en divisa de forma urgent o diferida, programa ordres permanents i fes traspassos en línia entre els teus comptes. Si vols més informació sobre les transferències, en aquest vídeo t'ho expliquem tot.\nPaga els teus impostos i taxes de manera àgil i senzilla siguin estatals, municipals o autonòmics. Envia les teves autoliquidacions per ingressar o per retornar, consulta els impostos ja pagats, domicilia els teus futurs pagaments i fes la presentació telemàtica dels teus impostos, sense necessitat de certificat electrònic.\nEl pagament de les teves assegurances socials, sempre controlat. Fes el pagament de les teves cotitzacions de forma individual i en línia o a través de fitxers (diversos pagaments en un únic fitxer). Si vols, consulta els pagaments efectuats i obtingues els seus justificants. Recorda que pots domiciliar els teus pagaments a la Seguretat Social en el teu compte BBVA.\nSimplifica els teus processos de pagament a proveïdors amb el servei de confirmació de pagaments. Emet les teves ordres de forma manual o incorporant un fitxer, gestiona els teus fitxers des de la pàgina d'inici, fes consultes sobre els teus contractes i sol·licita un ajornament dels teus venciments futurs. A més, els nous elements de navegació t'ho posen més fàcil: modifica ordres incorporades al moment, afegeix-n'hi de noves, etc.\nEnvia les teves ordres de pagament massives mitjançant un xec a diferents beneficiaris.\nGestiona el pagament dels teus rebuts de manera integral: domiciliats, no domiciliats, devolucions, ordre de no pagar, autorització de mandats, etc.\nEncara no has contractat la banca en línia empreses?\nAcosta't a la teva oficina BBVA més pròxima i dona al teu negoci l'impuls que necessita\nExperts en empreses\nAgregador financer per a autònoms\nLínies ICO COVID-19\nPréstec Online Negocis\nCompte de Crèdit Online\nTargeta Negocis crèdit\nBanca En línia Empreses


Illa Cat - Viquipèdia, l'enciclopèdia lliure\n24° 18′ 41″ N, 75° 25′ 23″ O / 24.3114°N,75.4231°O / 24.3114; -75.4231\n21,9 km ( ) × 76,8 km ( ) default\nL'Illa Cat es troba en el centre de les Bahames i n'és un dels districtes, compta amb el punt a més alçària de les Bahames: el mont Alvernia a 63 m d'altitud.\nFins al 1925 aquesta illa s'havia conegut amb el nom d'illa de San Salvador (San Salvador Island), ja que es creia que es tractava de l'illa Guanahani. Des de 1925 San Salvador va passar a ser el nom, encara oficial, de l'illa Watling. Aquests canvis de nom reflecteixen la incertesa sobre el primer lloc exacte de desembarcament de Cristòfor Colom (el 12 d'octubre de 1492)\nCompta, segons el cens del 2000, amb uns 1.600 habitants. La principal població és Arthur's Town lloc on passà la infantesa el famós actor negre Sidney Poitier. A l'illa Cat també hi va néixer el músic Tony McKay més conegut com a Exuma\nEls primers colonitzadors europeus varen ser part dels que es van mantenir lleials al Regne Unit durant el procés d'independència dels Estats Units que hi arribaren el 1783. El nom de Cat prové del pirata Arthur Catt o potser de la gran quantitat de gats salvatges que hi havia.\nHistòricament l'economia es basava en el conreu del cotó, l'escorça de l'arbre anomenat localment cascarilla (Croton eluteria) s'exporta a Itàlia com un dels ingredients de la beguda alcohòlica anomenada Campari\nCoord.: 24° 27′ N, 75° 30′ O / 24.450°N,75.500°O / 24.450; -75.500\nObtingut de «https://ca.wikipedia.org/w/index.php?title=Illa_Cat&oldid=24481026»\nLa pàgina va ser modificada per darrera vegada el 14 ago 2020 a les 12:01.


Orpesa celebra la Setmana Violeta amb un ampli programa contra la violència de gènere\nLa Regidoria d'Igualtat ha organitzat tallers per a tots els centres educatius i un programa en el qual destaquen conferències, projeccions i la segona edició de la marxa nocturna\nEducació 21 de noviembre de 2021 Redacció\nEl municipi d'Orpesa ja el té tot llest per a commemorar el Dia Internacional per a l'Eliminació de la Violència contra les Dones, que se celebra cada 25 de novembre, i ho fa amb una programació dirigida a tots els públics i, especialment, als més joves de la localitat. I és que entre les novetats d'enguany destaquen diversos projectes que arribaran a les aules dels centres educatius en els pròxims dies.\nUns programes que, tal com assenyala la regidora d'Igualtat, Micaela Bermúdez, “per als quals enguany hem incrementat els fons, perquè creiem que l'única manera efectiva per a erradicar la violència de gènere mitjançant la prevenció és l'educació”. És per això que a més d'una altra edició del programa d'educació afectiu-sexual dirigit a alumnes de cinqué i sisé de Primària dels col·legis Degà Martí i La Mediterrània, els estudiants de l'institut Torre del Rei participaran en el taller ‘Sexualitats positives i sense violència’, impartit per l'especialista Erick Pecador.\nUn programa que també comptarà amb activitats de formació per al professorat per a posar a la seua disposició eines útils i necessàries per a la prevenció, així com amb conferències obertes a la població en general i a mares i pares en particular. I els estudiants d'ESO, Batxillerat i cicles formatius se sumaran a dues sessions del taller impartit per Sara Order, una proposta de l'Associació per la Coeducació.\nLa programació de la denominada Setmana Violeta arrancarà el 24 de novembre en la plaça Major amb una activitat per a l'alumnat d'Infantil i Primària sota el títol ‘Campanya de vacunació contra el virus de la violència de gènere’ i amb el repartiment de punts violetes en comerços locals a càrrec dels estudiants de Torre del Rei. Serà l'endemà quan tinga lloc la lectura del manifest institucional contra la violència de gènere, a les 19.00 hores a les portes del consistori, en el qual “enguany hem volgut fer partícips a les associacions, entitats locals i centres educatius ja que considerem que tenen molt a dir”, explica Bermúdez.\nA aquest acte li seguirà la segona edició de la marxa nocturna que transcorrerà pels principals carrers del centre del municipi i que constarà d'un recorregut de 2,5 quilòmetres. Es tracta del “acte més multitudinari del programa d'enguany que naix amb el ferm objectiu de donar visibilitat a la violència de gènere i perquè totes aquelles persones que neguen la seua existència entenguen que aquesta xacra existeix i cal erradicar-la d'una vegada per sempre”.\nLa programació d'enguany la completen la conferència titulada ‘Violència contra les dones en la parella en temps de pandèmia’, a càrrec de la catedràtica Victoria A. Ferrer (el dia 25, a les 17.30 en el saló de plens de l'Ajuntament); i una sessió de cinefòrum en la qual els participants podran visualitzar ‘Biografia d'un cadàver’, que va obtindre el Goya al millor curt 2021, i ‘El proxeneta’, tots dos de Mabel Lozano. Una sessió que se celebrarà el dia 26, a les 19.00 hores en el *Espai Cultural, i que inclourà un debat entorn de les temàtiques de les projeccions.\nAmb tot, la regidora encarregada de l'àrea ha explicat que “des de la Regidoria d'Igualtat hem confeccionat un programa en el qual s'inclouen activitats per a la ciutadania en general i projectes educatius en els centres per a fer veure als més xicotets i joves que la violència de gènere és la pandèmia social de la nostra societat actual”.\ncol·legis educació Gènere Orpresa del Mar prevenció Programació Setmana Violeta violència Xiquetes xiquets


Mislata lliura als estudiants les seues targetes de mobilitat per a anar a clase | Valencia Extra\nLes targetes de “Mobilitat Jove” de Mislata permeten a 277 estudiants anar a classe amb metro i tramvia de manera gratuïta\nEls estudiants de Mislata beneficiaris de les targetes “Mislata Mobilitat Jove” ja les tenen en les seues mans i poden començar a utilitzar-les. Es tracta d’una mesura de caràcter social per a subvencionar el transport públic als estudiants universitaris i de formació professional de qualsevol centre situat en les zones A i B de Metrovalencia.\nDesprés de la tramitació de la convocatòria, la baremació de les sol·licituds i la publicació dels llistats d’estudiants beneficiaris d’esta ajuda, l’alcalde, Carlos Fernández Bielsa, la regidora d’Educació, Ana Mª Julián, i el regidor de Joventut, Martín Pérez, han lliurat personalment dels corresponents bonometros en el Centre Sociocultural La Fàbrica.\nL’alcalde Bielsa ha volgut dirigir-se als joves que abarrotaven l’Espai Crea de la Fàbrica i “agrair la paciència que heu tingut. Hem lluitat durant molt de temps perquè els i les estudiants de Mislata tinguéreu esta targeta en les millors condicions possibles i que no us suposara cap mena de desemborsament econòmic. Ho hem aconseguit i podem estar orgullosos de ser un dels pocs municipis de tota la província que ofereix este tipus d’ajuda, apostant per la joventut”.\nEn total, 277 joves que reben un títol de transport públic a uns preus especials, conveniats amb FGV, que a més el Consistori subvenciona en un 50%, un 75% o un 100% en funció de la situació econòmica de cada sol·licitant. Un quantia que enguany s’ha incrementat per part de l’Ajuntament de Mislata. Com a novetat enguany, també s’ha becat a estudiants residents en el barri periurbà de l’Avinguda de la Pau, perquè l’autobús estiguera també inclòs en els seus abonaments i així poder accedir els serveis de metro. La titular d’Educació, Ana María Julián, aclaria que “després de molt d’esforç i treball hem aconseguit entregar estes targetes, que en la majoria dels casos suposen un gran alleujament per a aquelles famílies que estan fent un enorme esforç econòmic a l’hora de costejar els estudis als seus fills i filles”.


Rull (Junts) creu que ERC i Junts sabran cercar alternatives si la taula de diàleg no dóna resultats\nPublicat 09/08/2021 12:13CET\nNo veu "recorregut" a ampliar la tercera pista de El Prat i creu que pot ser igualment un 'hub'\nL'exconseller de la Generalitat Josep Rull ha assegurat aquest dilluns que entén les "cauteles" de dirigents de Junts davant la taula de diàleg entre el Govern central i el de la Generalitat, i ha defensat que, si no dóna resultats, tant ERC com Junts sabran detectar-ho i promoure alternatives.\nPreguntat per què dirigents de Junts hagin plantejat escurçar el termini de dos anys de la taula, ha recordat que forma part de l'acord entre ERC i Junts i ha augurat que "si es veu que no s'avança" ho detectaran tots dos socis del Govern i cercaran alternatives, ha dit en una entrevista de Catalunya Ràdio recollida per Europa Press.\n"Si es veu que no s'avança i que al final pot acabar sent un anestesiant del projecte d'alliberament nacional, llavors crec que ho detectarem, els actuals dirigents d'ERC i Junts ho percebran, i serem capaços de cercar una alternativa", ha destacat l'exconseller.\nRull, que creu que el Govern està molt cohesionat, ha remarcat que "ha d'haver-hi una maduresa suficient des del respecte i la lleialtat mútua entre ERC i Junts per veure si val la pena procedir" o cercar alternatives, i ha admès que és escèptic amb la taula i que entén la postura d'alguns dirigents de Junts.\nSobre les crítiques de la consellera de Presidència, Laura Vilagrà, en una entrevista d'Europa Press sobre la postura de Junts davant la taula, Rull ha assegurat que no polemitzarà amb ella, i ha demanat posar el focus en Junts i ERC: "Fixem-ho en el PSOE".\nPreguntat per si creu que el Tribunal Suprem (TS) revocarà els seus indults, ha assegurat: "Sempre contemples la pitjor de les hipòtesis, perquè has d'estar preparat sempre", i ha destacat que s'espera qualsevol cosa de la cúpula de la Justícia espanyola.\nSobre les declaracions de la ministra i portaveu del Govern que l'independentisme hauria d'haver après la lliçó, Rull ha assegurat que li va semblar ofensiu i que li va enfadar molt: "Què significa aprendre la lliçó?", i ha avisat que implica deixar de voler la independència, mai l'aprendran.\nRull ha admès que no veu recorregut a l'ampliació de la tercera pista de l'Aeroport de Barcelona-El Prat: "No crec que que sigui una condició necessària allargar la tercera pista de l'Aeroport de Barcelona pugui convertir-se en un 'hub".\nHa destacat que La Ricarda és una reserva natural parcial, com l'és per exemple la Fageda d'en Jordà: "Us imagineu que algú vulgui desmantellar la Fageda i muntar-la en un altre lloc i que no passi res?", i ha augurat que la Comissió Europea no autoritzaria una afectació a la Ricarda.\nRull ha advertit que "és altament improbable que sigui un 'hub' mentre estigui a la xarxa d'Aena, perquè Aena és el principal impediment per poder desplegar" la potència de El Prat, i ha avisat que és imprescindible que l'Aeroport tingui una gestió individualitzada per ser aquest 'hub'.\n"Aena ho ha portat els últims anys a ser la T5 de Madrid", i ha dit que el projecte inicial d'Aena representava un xantatge i que l'acord entre el Govern central i el de la Generalitat implica frenar aquest xantatge, segons ell.


El Govern es compromet a rebaixar a 60 dies els pagaments a les farmàcies de juliol i agost | NacióDigital\nEl Govern es compromet a rebaixar a 60 dies els pagaments a les farmàcies de juliol i agost\nEl Col·legi de Farmacèutics ho considera una “bona notícia” però reclama cobrar el deute acumulat, que xifra en més de 200 milions d'euros\nper Redacció , 16 de juny de 2016 a les 19:07 |\nLa Generalitat s'ha compromès a rebaixar a 60 dies els pagaments a les farmàcies de juliol i agost, segons ha comunicat el Col·legi de Farmacèutics als seus associats i han confirmat fonts del Govern. No es pagava amb aquest termini des del 2010. Fins ara s'havia assolit un retard de 80 dies respecte de la data de factura, 47,5 per sobre del que marca el Concert, i el compromís era de no superar els 90 dies. Ahir, el secretari d'Economia del Govern, Pere Aragonès, en una reunió celebrada al Consell de Col·legis Farmacèutics de Catalunya, va comunicar als farmacèutics que, amb la millora de tresoreria de la Generalitat, els propers mesos de juliol i agost l'endarreriment es reduirà fins als 60 dies (25 respecte a la data que marca el Concert).\nDes del Col·legi de Farmacèutics també s'ha indicat que durant el mes de setembre es confirmarà si es pot mantenir el compromís per al tercer quadrimestre de l'any. De moment, els pagaments previstos a través del Fons de Liquiditat Autonòmic (FLA) per al juny del 2016 inclouen tres quartes parts de la factura del març d'aquest any, 91 milions, i tota la factura d'abril del 2016, 117 milions. En total 208 milions.\nEl pagament previst per a finals de juliol del 2016 inclourà tota la factura del maig, l'import de la qual no ha transcendit. El de finals d'agost inclourà tota la factura del juny. Fonts del Col·legi de Farmacèutics han qualificat de "bona notícia" el compromís del Govern perquè permet reduir el temps de cobrament de la factura, però continuen reclamant cobrar el deute acumulat, que xifren en més de 200 milions d'euros.\nPolítica, Govern, farmàcia, pagament


El museu Thyssen crea una proposta sensorial per 'beure's' obres de la seva exposició | BonDia Diari digital d'Andorra.\nEl director artístic del museu i comissari, Guillermo Cervera, amb la sommelier del te, Vicky Marteu, presenten l'activitat Art & Sentits.\nDj., 21/06/2018 - 16:23\n‘Beure’s’ l’essència de grans quadres de la història de l’art creats per Albert Bierstadt, Modest Urgell i Inglada, Johan Barthold Jongkind, Canaletto i Paul Gaugin. Aquesta és la proposta que fa el Museu Carmen Thyssen Andorra per a l’estiu i fins al 10 de setembre. S’anomena ‘Art & Sentits’, parteix de la relació entre els quadres i les infusions, i s’emmarca en el nou programa d’activitats sensorials ‘GastroArt al Thyssen’, per aproximar-se a la pinacoteca des d’un prisma diferent. I és que, tal com ha plantejat el director artístic i comissari del Thyssen, Guillermo Cervera, la idea és que més enllà de la vista, “la resta dels sentits puguin entrar al museu”.\nAixí, aquesta activitat, la qual donarà el tret de sortida l'1 de juliol, consistirà en una una visita guiada per cinc quadres dels artistes citats i que es troben a l’exposició temporal ‘Allées et Venues’. Durant aquesta visita s’activarà evidentment la vista, també l’oïda per les explicacions, seguidament de l’olfacte, un cop s'obrin els pots amb infusions especialment creades per a cada quadre. El tacte també hi tindrà presència ja que es podrà ampliar la informació rebuda dels pintors i les obres a partir de les pantalles interactives de què disposa el museu. Finalment, en acabar l’exposició, es farà un tast amb les cinc infusions i s’activarà així el darrer sentit, el gust.\nAquestes infusions han estat creades per l’Infús, empresa de la Seu d’Urgell especialitzada en el te. Per exemple, i tal com ha explicat la sommelier Vicky Mateu, en el cas del quadre de Jongkind, ‘Camí de sirga prop d'Overschie’, s’ha fet una infusió amb te groc, poliol blanc i menta. “El poliol blanc és una herba molt intensa, perfumada i delicada”, barrejada amb el te groc li “dona la part terrosa” que s’inspira en el camí de sirga del quadre. La sensació final de barreja de tes i herbes és de terra i fulles humides, de fresca sota la lluna, el mateix que es pot contemplar al quadre. Per al quadre de Gaugin, en canvi, s'ha fet ús de fruites tropicals, "dolces i cítriques" per generar un ambient perfumat, i el 'pu-erh', un te fermentat que crea una sensació orgànica d'estar "dins de la selva". Talment com el que inspira el quadre.\nAquesta proposta no serà l’única que llança el Thyssen per a l’estiu. Dins aquest ‘GastroArt al Thyssen’ també es faran activitats relacionades amb la gastronomia. “Volíem alguna cosa original i ben feta”, ha manifestat Cervera, “no busquem la simplicitat” sinó propostes “més distintives”, ha afegit.


Rodari Mira Miró, dos actuacions en un dia | Testimoni Escènic\nRodari Mira Miró, dos actuacions en un dia\n29 maig, 2013 • No hi ha comentaris\nTestimoni Escènic encara la recta final del primer semestre. Diumenge 26 a les 12h, a Cal Gallifa de Sant Joan de Vilatorrada i el mateix dia al Local Catalunya d’Avinyó, a les 18h, es podrà veure la companyia Pentanomi Fantàstic, que ens oferiran l’espectacle Rodari mira Miró, que ja va ser preestrenat i molt aplaudit a Cabrianes. Com a totes les preestrenes, els companys de Mengem Bages oferiran un tast d’un producte de proximitat.\nRodari Mira Miró és un espectacle multidisciplinar i per a tots els públics. L’espectacle ja va fer els primers passos el passat mes de gener, en què la companyia va assajar i va fer actuacions al Poble Espanyol de Barcelona i posteriorment va realitzar la residència de Testimoni Escènic i la preestrena a Cabrianes on el públic va sortir sorprès per la unió dels tres llenguatges en directe. A través d’una gran pantalla des d’on es pot entrar i sortir als racons de cada quadre de Miró, la companyia presenta tres contes fantàstics musicats amb hang, un instrument de percussió molt peculiar. Dos savis sufís endinsaran el públic a mil universos onírics sorgits de cada detall del quadre. Pel gran viatge s’utilitza tant el llenguatge gestual, com el musical, visual i l’oral.\nTot somiant en Gianni Rodari va a parar directament a una exposició de Miró que es celebra al desert de no sé on, una vegada allí, dos savis sufís l’endinsaran a mil universos onírics sorgits de cada quadre exposat. Durant tot aquest gran viatge d’en Rodari veurem una escenografia dibuixada en directe a traves d’una gran pantalla, tres relats fantàstics extrets dels tres quadres de Miró, i les tres corresponents bandes sonores tocades amb el hang. I és amb les sinergies entre els dibuixos, la dansa sufí, els relats fantàstics i la música màgica aconseguirem somiar tots junts i copsar una mirada diferent del gran mestre Miró.\nPentatomi Fantàstic és un grup artístic que té com a línia de creació la tècnica creativa anomenada “binomi fantàstic”, de Gianni Rodari, que es basa en barrejar elements que en un principi tenen poca cosa a veure, per tal de crear un univers completament fantàstic. La finalitat d’aquesta tècnica és crear un mon màgic on els nens vegin estimulada la imaginació. Els membres d’aquest grup tenen la profunda convicció que tot aprofitant les sinergies entre la música, el teatre i la imaginació es pot viatjar juntament amb el públic a móns fantàstics mai coneguts.\nIdea original: Joan Casas i Ravid Goldschmid\nGuió i dramatúrgia: Joan Casas\nDirecció: Georgina Llauradó i Alba Aluja\nMúsic: Ravid Goldschmidt\nActor: Juan Casas\nDibuixant: Quim Moya\nTècnic: Enric Dols / Manel Carmona (sona Artés)\nVestuari: Anaïs Muñoz


Condicions de privacitat – Kintetsu Friendly Hostel Osaka Tennoji Park | Web Oficial | Albergs a Osaka\nPer poder-te oferir la millor experiència possible, Kintetsu Friendly Hostel Osaka Tennoji Park fa servir cookies pròpies i de tercers al web amb finalitats tècniques, analítiques i de màrqueting. Si segueixes navegant pel nostre web, significa que acceptes l'ús que fem de les cookies. Per a més informació, mira't el nostre Avís sobre les cookies.\n543-0063 Prefectura d'Osaka\nAquesta Política de privacitat s'aplica a global.friendlyhostel.osaka, que és propietat i està operat per Kintetsu Friendly Hostel Osaka Tennoji Park. Aquesta Política de privacitat descriu com recopilem i fem servir la informació que deixes al nostre web (global.friendlyhostel.osaka), com ara les teves dades personals. A més, descriu les opcions que tens pel que fa a l'ús que fem de les teves dades personals i com pots accedir-hi i actualitzar-les.\nSi vols que es deixin de processar les teves dades d'acord amb el que s'estipula als propòsits C-F i no trobes cap opció per donar-te de baixa directament (com per exemple, a la configuració del teu compte), posa't en contacte amb hostel-yoyaku@kintetsu-re.co.jp .\nConfiem en tu per assegurar que les teves dades personals estan completes, són precises i estan actualitzades. Si hi ha cap imprecisió o canvi en les teves dades personals, cal que ens n'informis immediatament a hostel-yoyaku@kintetsu-re.co.jp . Gestionarem la teva petició d'acord amb la llei vigent.\nSi tens cap pregunta o queixa sobre com processem les teves dades personals o vols exercir els drets que es descriuen en aquest avís, pots posar-te en contacte amb nosaltres a: hostel-yoyaku@kintetsu-re.co.jp . També pots posar-te en contacte amb l'autoritat de protecció de dades local.